C 276/8

ET

Teate avaldamine veinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni delegeeritud määruse (EL) 2019/33 artikli 17 lõigetele 2 ja 3

(2020/C 276/04)

Käesolev teade avaldatakse vastavalt komisjoni delegeeritud määruse (EL) 2019/33 (1) artikli 17 lõikele 5.

STANDARDMUUDATUSE HEAKSKIITMISE TEADE

„Kärnten“

Viitenumber: PDO-AT-A0218-AM01

Teate kuupäev: 21.2.2020

KINNITATUD MUUDATUSE KIRJELDUS JA PÕHJUSED

Kirjeldus ja põhjused

Viinamarjaistanduse registri ühtseks haldus- ja kontrollisüsteemiks muutmise tõttu on vaja kohandada hektarite maksimumarvu.

KOONDDOKUMENT

1. Toote nimetus

Kärnten

2. Geograafilise tähise tüüp

KPN – kaitstud päritolunimetus

3. Viinamarjasaaduse kategooria

1. Vein

5. Kvaliteetvahuvein

4. Veini(de) kirjeldus

Päritolunimetust „Kärnten“ võib kasutada veini ja kvaliteetvahuveini puhul, kusjuures viimase puhul seda tegelikult ei kasutata. Veini „Kärnten“ toodetakse peamiselt kvaliteetveinina. Analüütilised omadused on esitatud tootespetsifikaadis.

Veini „Kärnten“ toodetakse ka muudesse kvaliteediklassidesse (nt Kabinett, Spätlese, Eiswein jne) kuuluvana. Asjaomased analüütilised näitajad on esitatud tootespetsifikaadis. Valdavad organoleptilised omadused on puuviljasus, kuivus ja aromaatsus; muud organoleptilised omadused on esitatud tootespetsifikaadis.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

5. Veinivalmistustavad

a) Peamised veinivalmistustavad

Veinivalmistamise puhul kehtestatud piirangud

Päritolunimetusega veini „Kärnten“ puhul on lubatud kõik määrustes (EL) 2019/934 ja (EL) 2019/935 kaitstud päritolunimetusega veini puhul sätestatud veinivalmistustavad, välja arvatud töötlemine kaaliumsorbaadi ja dimetüüldikarbonaadiga. Veinide hapetustamine on võimalik vastavalt määrustes (EL) 2019/934 ja (EL) 2019/935 sätestatud nõuetele. Võimaliku hapestamise üle otsustab põllumajandus-, piirkondade ja turismiminister vastavalt sellele, millised olid kasvuperioodil valitsenud ilmastikutingimused. Võimaliku hapestamise tingimused põhinevad määruste (EL) 2019/934 ja (EL) 2019/935 nõuetel.

Konkreetsed veinivalmistustavad (sealhulgas rikastamine) tulenevad valitud traditsioonilisest tootmismeetodist ja on esitatud tootespetsifikaadis.

b) Maksimaalne saagikus

10 000 kilogrammi viinamarju hektari kohta.

6. Määratletud geograafiline piirkond

Päritolunimetusega „Kärnten“ on hõlmatud kogu Kärnteni liidumaa Austrias.

7. Peamised veiniviinamarjasordid

’Zweigelt’ – ’Rotburger’

’Grüner Veltliner’ – ’Weißgipfler’

’Zeigelt’ – ’Blauer Zweigelt’

8. Seos(t)e kirjeldus

Kärnten piirneb läänes Ida-Tirooliga, loodes Salzburgiga, kirdes ja idas Steiermarkiga ning lõunas Sloveenia, aga ka Itaalia Friulia-Venezia Giulia ja Veneto piirkondadega. Maismaapiiri moodustavad peaaegu täies ulatuses mäeahelikud: põhjas Kõrg-Tauern ja Gurktali Alpid, idas Koralm, lõunas Karni Alpid ja Karavangid, läänes Lienzi Dolomiidid ja Schoberi mäegrupp.

Kärnteni (keskosa üksnes ligikaudu 44 km2) liidumaa jaguneb Ülem-Kärnteniks, millele on iseloomulikud eri maastikutüübid ja kõrged mäed, ning Alam-Kärnteniks, kus domineerivad Klagenfurti vesikond ja pikad jõeorud. Kärnteni liidumaa asub Kesk-Euroopa parasvöötmes. Vahemerelise kliima mõju ei ole enamasti kuigi suur. Kuigi Alpide peaahelik põhjustab selgelt erinevat ilma, ei ole sellist erinevust kliimatingimustes. Kliima muutub aga tugevalt lõunasuunalise asukoha, reljeefi ja muude kohalike tingimuste tõttu, mis tingib selle mõju vaid kohalikul tasandil.

Kärnteni viinamarjakasvatuspiirkonna tootmisstruktuuris domineerivad ühe pere liikmetest koosnevad veinitootmise ettevõtted, mis töötlevad peamiselt enda kasvatatud viinamarju, ning müük toimub sageli otse oma põllumajandusettevõttest. Kõrgeid viinapuid kasvatatakse peaaegu eranditult traatraamidel.

9. Olulised lisatingimused (pakendamine, märgistamine, muud nõuded)

Õigusraamistik:

riigisisestes õigusaktides

Lisatingimuse liik:

määratletud geograafilises piirkonnas tootmisega seonduv erand

Tingimuse kirjeldus:

Austria veiniseaduse alusel võib ringlusse lasta üksnes riikliku kontrollinumbriga varustatud kaitstud päritolunimetusega veini „Kärnten“ (v.a Sekt, Qualitätsschaumwein ja Hauersekt.

Link tootespetsifikaadile

https://www.bmlrt.gv.at/land/produktion-maerkte/pflanzliche-produktion/wein/Weinherkunft.html

(1) ELT L 9, 11.1.2019, lk 2.